ОБЩИНСКИ СЪВЕТ НОВО СЕЛО, ОБЛАСТ ВИДИН
НАРЕДБА ЗА ОРГАНИЗАЦИЯТА И ДЕЙНОСТТА НА КЛУБОВЕТЕ ЗА ПЕНСИОНЕРИТЕ И ИНВАЛИДИТЕ В ОБЩИНА НОВО СЕЛО
Раздел I

Общи положения 

Чл. 1. С тази наредба се уреждат организацията и дейността на клубовете за пенсионерите и инвалидите, наричани за краткост по - нататък "клубове", като форма за социална интеграция и социални услуги в общността.

Чл. 2. (1) Клубовете се учредяват на териториален принцип в населените места в общината. 

Чл.3. Клубовете имат за цел да съдействат за поддържане на социалните контакти, социалната интеграция и жизнен стандарт на пенсионерите и инвалидите. 

Чл.4. За изпълнение на своите цели и инициативи клубовете сътрудничат с неправителствени организации, съюзите на пенсионерите и инвалидите в България, фондации, частни физически лица и др. 

Раздел II

Организация и управление 

Чл. 5. (1) Клубовете на пенсионерите и инвалидите се откриват: 
1.         В с. Ново село при минимум 25 желаещи пенсионери или инвалиди;
2.
В с. Винарово при минимум 25 желаещи пенсионери или инвалиди; 

3.
В с. Неговановци при минимум 25 желаещи пенсионери или инвалиди;

4.    Клубовете в останалите населени места се откриват при минимум 10 желаещи пенсионери или инвалиди. 

 5.     Клубовете се разкриват с писмено заявление от жители на общината, отправено до кмета на Общината, след решение на Общински съвет.
          (2)  Клубовете са достъпни за всички лица в пенсионна възраст или с определена група инвалидност, без ограничение на възраст при спазване на правилника за вътрешния ред. 

Чл. 6. (1) Помещенията, в които се разкриват клубовете, както и подходящото им обзавеждане, се осигуряват от общинската администрация с решение на Общински съвет. 

(2) Допуска се ползване на помещенията на клубовете от други обществени организации, регистрирани по законите на Р България по предварителна заявка до уредника/ председателя/ на клуба. 

(3) Разходите по поддръжката на клубовете - наеми, осветление, отопление, телевизия, абонамент за един брой вестник, вода и ремонти са за сметка на общинския бюджет на Общината.
Чл. 7. (1) Администрацията на общината подпомага финансово, методически и организационно клубовете на пенсионера и инвалида, намиращи се на територията на общината. Извършват контрол по законосъобразното разходване на бюджетните средства, и водят регистър за регистрираните  клубове. 

(2) Общото събрание определя уредник на клуба. 

(3) Функциите и задачите на уредника се определят с правилника за вътрешния ред на клуба. 

Чл. 8. Клубовете организират и провеждат дейности и мероприятия със социален, здравен, културен и друг характер, които съдействат за постигане и поддържане на пълноценно социално включване и социална интеграция в общността на пенсионерите и инвалидите. 

Чл. 9. Органи на управление на клубовете са общото събрание, клубният и контролният съвет. 

Чл. 10. (1) Общото събрание на клуба се състои от всички пенсионери и инвалиди, ползващи неговите услуги. Свиква се най - малко веднъж в годината и се счита за редовно, ако са присъствали 50% плюс един от регистрираните членове на клуба. Решенията му са валидни при обикновено мнозинство от присъстващите./ Присъствали 50% плюс един от регистрираните членове на клуба./ 

(2) Общото събрание на клуба избира клубен съвет в състав от 3 до 5 души -председател, зам. председател, касиер и членове, както и контролен съвет от трима души - председател и двама членове. 

Общото събрание: 

1. приема правилник за вътрешния ред; 

2 . обсъжда и приема отчетния доклад на клубния и контролния съвет; 

3. приема програма за дейността на клуба, определя източниците и размера на нейното финансиране. 

Чл. 11. Клубният съвет: 

1. Изработва правилник за вътрешния ред; 

2. Изготвя и представя на общото събрание годишен отчет за дейността на клуба; 

3. Предлага проектопрограма за дейността на клуба и разпределението на средствата по мероприятия; 

4. Прави предложение за утвърждаване от общото събрание на план-сметка за разход на средствата на клуба; 

5. Поддържа връзка с администрацията на общината, Общинския съвет, кметовете на кметства, с Дирекция „Социално подпомагане", с неправителствени организации, частни физически лица, фирми, фондации и др.; 

6. Клубният съвет организира и ръководи дейността на клуба. 

Чл.12. Контролният съвет упражнява контрол за целесъобразното и законосъобразно разходване на средствата на клуба, както и за опазване на неговото имущество. 

Чл. 13. Източници на финансиране на клубовете са: 

1 . бюджетни средства; 

2.  доброволни вноски; 

3.  дарения, спонсорство; 

4. други. 

Чл. 14. Паричните вноски в клубовете се събират от касиера на клуба срещу квитанция. 

Чл. 15. Клубовете работят на бюджетна сметка. 

Чл. 16. В клубовете се води следната задължителна документация: 

1.приходно - разходна книга; 

2.инвентарна книга за имуществото на клуба; 

3.протоколни книги за отразяване на решенията на общото събрание на клубния и контролния съвет. 

4. Регистрационна книга за даренията; 

5. Регистър на договорите за спонсорство; 

Чл. 17. (1)  Социалните услуги, предоставяни в Клубовете на пенсионерите и инвалидите на територията на Община Ново село се извършват от: 

1. община Ново село; 

2. юридически лица по смисъла на ЗЮЛНЦ, регистрирани с обществено полезна дейност. 

(2) Социалните услуги могат да се предоставят и при съвместно участие въз основа на договор между общината и лицата по ал. 1, т. 2. 

Чл. 18. (1) Клубовете на пенсионера и инвалида на територията на Община Ново село могат да бъдат предоставяни за ползване на трети лица, в т. ч. политически партии, извън посочените в чл. 6, ал. 2 от Наредбата, при заплащане на наемна цена в размер на 10      /десет/ лева на час /с ДДС/. Отчетните документи се издават от администрацията на общината. 

(2) Събраните средства постъпват в бюджета на общината. 

(3) Събраните средства по ал. 2 се разходват за издръжката на съответния Клуб на пенсионерите и инвалидите на територията на общината. 

(4) Уредниците/председателите на Клубовете на пенсионерите и инвалидите на територията на общината приемат Заявка за ползване на клубовете от трети лица и съставят график. Заявката се предоставя в деловодството на общината. 

Раздел III

Преходни и заключителни разпоредби 

§ 1.  Указанията  по Наредбата са задължителни за изпълнение от всички клубове на територията на  Община Ново село.
§ 2.    Изпълнението на Наредбата се възлага на кмета на община Ново село.
§ 3. Наредбата може да бъде изменяна, допълвана или отменяна с решение на Общинския съвет. 
§ 4.  При не изпълнение на настоящата Наредба, кмета на общината може да поиска клуба да  бъде  закрит, след  решение на Общински съвет.
§ 5. Настоящата Наредба е приета на заседание на ОбС-Ново село с Решение № 102, взето с Протокол № 17 от 20.12.2024г. 
§ 6.   Наредбата влиза в сила от 01.01.2025 г.
